作者:陳亮
標題:賀新郎
內容:鏤刻黃金屋。向炎天、薔薇水灑，淨瓶兒浴。溼透生綃裙微褪，誰把琉璃藉玉。更管甚、微涼生熟。磊浪星兒無著處，喚青奴、記度新翻曲。嬌不盡，ソ州竹。一泓曲水鱗鱗蹙。粉生紅、香臍皓腕，藕雙蓮獨。拂掠烏雲新妝晚，無奈纖腰似束。白篤耨、霞觴浮綠。三島十州心在否，是天花、只怕凡心觸。才亂墜，便簌簌。